TEKS UCAPAN ALU-ALUAN YANG HORMAT PROFESOR DATO' DR. DAING NASIR IBRAHIM NAIB CANSELOR UNIVERSITI MALAYSIA PAHANG SEMPENA FORUM BICARA MERDEKA PADA HARI JUMAAT, 7 SEPTEMBER 2012, PUKUL 2.30 PETANG DI DEWAN KOMPLEKS SUKAN UNIVERSITI, UMP KAMPUS GAMBANG SALUTASI Saudara Pengacara Majlis; Ahli-ahli Panel tamu pada petang ini: Yang Berbahagia Leftenan Jeneral (B) Dato' Seri Zaini Mohamad Said, Mantan Panglima Medan Tentera Darat Malaysia; Yang Berbahagia Tan Sri Shamsuri Arshad, Mantan Timbalan Ketua Polis Negara; Rakan-rakan saya dari UMP: Profesor Dr. Badhrulhisham Abdul Aziz, Timbalan Naib Canselor (Akademik & Antarabangsa); 1
Yang Hormat Profesor Dato' Dr. Rosli Mohd Yunus, Timbalan Naib Canselor (Penyelidikan & Inovasi); Profesor Dr. Yuserrie Zainuddin, Penolong Naib Canselor (Hal Ehwal Pelajar & Alumni); Profesor Dr. Zahari Taha, Penolong Naib Canselor (Pentadbiran UMP Pekan); Haji Mustafa Ibrahim, Pendaftar; Encik Zainuddin Othman, Bendahari; Haji Ruslan Che Pee, Ketua Pustakawan; Profesor-profesor, Dekan-dekan, Pengarah-pengarah dan Ketua-ketua Pusat tanggungjawab; 2
Tuan-tuan dan puan-puan; Serta yang dikasihi dan diraikan para mahasiswa baharu Universiti Malaysia Pahang; Assalamualaikum warahmatullahi wabarakatuh, Salam Sejahtera dan salam 1Malaysia. KATA PEMBUKA 1. Alhamdulillah, sukalah saya memanjatkan rasa syukur ke hadrat Allah Ta'ala, kerana dengan limpah rahmat, izin dan kurnia-Nya, maka kita dapat bertemu di sini dalam program Forum Bicara Merdeka pada petang ini. 3
2. Terlebih dahulu, bagi pihak pengurusan dan warga Universiti Malaysia Pahang, saya ingin mengucapkan Selamat Datang dan mengalu- alukan kehadiran kedua-dua tokoh jemputan kita pada petang ini iaitu Yang Berbahagia Leftenan Jeneral (B) Dato' Seri Zaini Mohamad Said dan Yang Berbahagia Tan Sri Shamsuri Arshad ke UMP Kampus Gambang. 3. Pada hemat saya, kehadiran kedua-dua tokoh ini tidak sekadar melengkapkan sambutan Bulan Kemerdekaan peringkat UMP, tetapi turut menginspirasikan kita, khususnya para mahasiswa baharu untuk terus mensyukuri limpahan kesejahteraaan tanah air dengan semangat patriotisme yang tinggi. MENGINSAFI PENGORBANAN, MENSYUKURI KEMERDEKAAN 4. Tuan-tuan dan puan-puan, Sumbangan besar pasukan keselamatan yang terdiri daripada angkatan tentera dan polis dalam mempertahankan kedaulatan dan kemerdekaan negara merupakan satu fakta yang tidak boleh dinafikan. 4
5. 6. 7. Dari era Darurat, Konfrontasi dan beberapa insiden lain, pihak tentera dan polis telah menunaikan kewajipan dan tanggungjawab mereka dengan penuh keberanian dan kesungguhan. Tanpa pengorbanan mereka, tidak mungkin Malaysia dapat menikmati kestabilan dan keamanan yang memberi manfaat kepada kita semua. Realiti ini tentu sekali menyuntik keinsafan yang mendalam kepada kita. Tatkala kita simpati melihat nasib rakyat di beberapa negara yang terjerumus dalam kancah peperangan, persengketaan dan pertumpahan darah, kita turut bersyukur kerana kita tidak diuji sedemikian rupa. Keadaan ini membolehkan usaha pembangunan dijalankan dan anak- anak kita berpeluang menerima pendidikan yang sempurna. Dengan jalan ilmu pengetahuan, maka Insya-Allah, limpahan kesejahteraan ini akan terus dapat dipelihara, sebagaimana petikan kata-kata Bapa Kemerdekaan, Almarhum Tunku Abdul Rahman Putra al-Haj, bahawa "kita menghargai makanan, bukan peluru; pakaian, bukan uniform; dan rumah, bukan berek." 5
8. 9. Sebagai penyandang darjah keberanian tertinggi negara iaitu Seri Pahlawan Gagah Perkasa (SP), Leftenan Jeneral (B) Dato' Seri Zaini Mohamad Said merupakan wira dalam krisis keselamatan yang melibatkan Kumpulan al-Ma'unah di Bukit Jenalik, Sauk di Perak pada tahun 2000. Anak kelahiran Ulu Lenggeng, Negeri Sembilan ini menyertai Tentera Darat pada tahun 1965 sebagai Pegawai Kadet sebelum bersara sebagai Panglima Medan Tentera Darat pada tahun 2001. Tan Sri Shamsuri Arshad pula merupakan Timbalan Ketua Polis Negara yang berkhidmat antara tahun 1994 hingga 1997. Anak jati Mersing, Johor ini juga merupakan alumni Maktab Sultan Abu Bakar, Johor Bahru dan graduan Sarjana Muda Undang-undang dari University of London, United Kingdom. 6
10. Sejak menyertai pasukan polis pada tahun 1962 hinggalah persaraan beliau 35 tahun kemudian, penyandang darjah kebesaran Panglima Setia Mahkota ini pernah dilantik sebagai Komandan Maktab Polis Kuala Kubu Baru, Timbalan Pengarah (Latihan) PDRM, Ketua Polis Selangor, Timbalan Pengarah Jabatan Siasatan Jenayah PDRM Bukit Aman, Timbalan, Pesuruhajaya Polis Sabah, Ketua Polis Perak dan Pengarah Pentadbiran PDRM Bukit Aman. 11. Justeru, kehadiran kedua-dua tokoh jemputan pada petang ini mampu membuka pemikiran kita untuk melihat erti sebenar kemerdekaan daripada pelbagai sisi dan perspektif. Dengan pengalaman mereka yang luas, saya percaya bahawa bicara kedua-dua tokoh ini sebentar lagi akan menjadi pencerahan yang bermanfaat kepada intelektualisme minda dan patriotisme jiwa kita. 7
KATA PENUTUP 12. Tuan-tuan dan puan-puan, Sebelum mengakhiri ucapan ini, saya sekali lagi ingin mengucapkan terima kasih kepada kedua-dua tokoh jemputan kerana sudi melapangkan masa untuk berbicara bersama warga Universiti Malaysia Pahang pada petang ini. 13. Saya juga ingin merakamkan ucapan penghargaan kepada warga Jabatan Pendaftar UMP di atas inisiatif dan komitmen mereka untuk mengelolakan program Forum Bicara Merdeka ini sebagai sebahagian daripada pengisian sambutan Bulan Kemerdekaan peringkat Universiti Malaysia Pahang. Sekian, Wabillahi taufiq walhidayah, assalamualaikum warahmatullahi wabarakatuh. 8